kardosdrur/scandi-wiki huggingface dataset:
Annita á Fríðriksmørk

Annita á Fríðriksmørk (født 27. juli 1968 i Tórshavn) er en færøsk lærer og politiker (T). Hun er opvokset i bygden Strendur på Østerø.

Hun blev uddannet som folkeskolelærer fra Føroya Læraraskúli i 1992, og har derefter arbejdet som lærer både på Færøerne og i Danmark frem til 2002. Hun blev første gang valgt ind til Lagtinget ved 1998, og var indsat som kulturminister under Anfinn Kallsberg fra 17. september til 5. december 2003, efter en længere periode uden en fast person i denne stilling. 

I 2008 var hun en kort periode fra 9. september til 24. oktober midlertidigt folketingsmedlem, hun var stedfortræder for partiformand, Høgni Hoydal, som var minister på Færøerne på det tidspunkt, og fik orlov fra Folketinget.

Ved lagtingsvalget 2015 blev hun genvalg. Hun blev formand for Udlandsudvalget.

Lagtingsudvalg 
2015– formand i Udlandsudvalget
2015– medlem i Kontroludvalget
2008–2011 medlem i Finansudvalget
2008–2011 næstformand i Kontroludvalget
2004–2008 medlem i Velfærdsudvalget
2004–2008 medlem i Kontroludvalget
2003–2004 formand i Kulturudvalget
2002–2003 formand i Kulturudvalget
1998–2002 medlem i Kulturudvalget

Racismeparagraffen 
I 2006 var der stor medieopmærksomhed omkring § 266b i Racismeparagraffen i straffeloven, der ikke var gældende for Færøerne hvad angår folks seksuelle orientering. Det var ordene "seksuel orientering", som manglede i paragraffen i forhold til den danske racismeparagraf. Den blev første gang fremsat som lovforslag i Lagtinget i 1987, men dengang var det kun ét lagtingsmedlem som stemte for, det var Karin Kjølbro fra Tjóðveldi. I 2005 var det Finnur Helmsdal fra Tjóðveldi, som fremsatte lovforslag for Lagtinget om at medtage "seksuel orientering" i racismeparagraffen 266b, men det blev nedstemt med 19 stemmer imod og 11 for. Året efter blev der megen debat omkring emnet, der var modstand fra så godt som alle partier af en eller flere lagtingsmedlemmer, specielt var Miðflokkurin imod lovforslaget. To lagtingsmedlemmer fra Tjóðveldi, Annita á Fríðriksmørk og Finnur Helmsdal, fremsatte lovforslaget om en opdatering af 266b, således at homoseksuelle, biseksuelle og transseksuelle kunne blive beskyttet af rasismeparagraffen. Denne gang blev forslaget vedtaget med 17 for og 15 imod, det skete mens Færøerne for første gang havde en mindretalsregering. I 2011 blev Annita á Fríðriksmørk og Finnur Helmsdal (post mortem) hædret af den færøske LGBT forening, da de blev kåret som "Ársins hinkynd 2011" (Årets heteroseksuelle 2011). Finnur Helmsdal døde af kræft i 2008, hans kone og Annita tog imod prisen.

Referencer 
Løgtingið 150 – Hátíðarrit, bind 2 (2002), s. 279. (PDF )

Kulturministre fra Færøerne
Lagtingsmedlemmer fra Færøerne
Folketingsmedlemmer i 2000'erne
Tidligere folketingsmedlemmer fra Færøerne
Politikere fra Tjóðveldi
Lærere fra Færøerne
Personer fra Østerø
Regeringen Anfinn Kallsberg II

Anfinn Kallsbergs anden regering var Færøernes regering fra 6. juni 2002 til 3. februar 2004, med Anfinn Kallsberg fra Fólkaflokkurin som lagmand. Regeringen bestod af Fólkaflokkurin (FF), Tjóðveldisflokkurin (TF), Sjálvstýrisflokkurin (SF) og Miðflokkurin (MF). Høgni Hoydal var selvstyre- og justisminister, men var desuden vicelagmand. Han var leder af kulturdepartementet fra marts til september 2003 som vicelagmand. En mistænkelig økonomisag gjorde, at Anfinn Kallsberg måtte udskrive nyvalg halvvejs i lagtingsperioden, og Tjóðveldisflokkurin trak seg fra regeringen. Efter lagtingsvalget 2004 blev regeringen afløst af Jóannes Eidesgaards første regering.

Referencer 

Kallsberg, Anfinn 2
Never Forget

Never Forget er en sang skrevet af islandske Gréta Salóme Stefánsdóttir. 

Sangen blev præsenteret for hele Europa til Eurovision Song Contest 2012, hvor islandske Greta sang sangen sammen med den islandske sanger Jónsi.

Sange fra 2012 
Sange fra Eurovision Song Contest 2012
Eurovision Song Contest-sange fra Island
Den nicaraguanske borgerkrig

Den nicaraguanske borgerkrig (eller borgerkrigene; ) mellem omtrent 1972 og 1990 var en række sammenhængende konflikter, som fandt sted i Nicaragua og er tæt knyttet sammen med den nicaraguanske revolution og i en videre forstand med Den kolde krig. 

Krigen kan deles op i flere faser; fra 1972 til 1979, da den Sandinisternes Nationale Befrielsesfront gjorde oprør mod præsident Anastasio Somoza Debayles diktatur og tilkæmpede sig regeringsmagten, og fra 1979 til 1990, da sandinisternes regering blev udfordret af en række kontrarevolutionære grupper kendt som Contras. Borgerkrigen endte i 1990, da sandinisterne ved valget samme år mistede magten i Nicaragua til Violeta Chamorro, lederen for den nationale oppositionsunion. To år tidligere havde contra-grupperne indgået en våbenhvile med sandinistregeringen. 

Ca. 60.000 mennesker blev angiveligt dræbt som følge af disse konflikter i Nicaragua, hvoraf over halvdelen var civile, og krigen førte også flere hundredetusinde nicaraguanere på flugt.

Nicaraguas historie
Den kolde krig
Borgerkrige
Skjervøya

Skjervøya (nordsamisk: Skiervá) er en ø i Skjervøy kommune i Troms og Finnmark fylke i Norge. Skjervøya ligger øst for Kågen og syd for  Laukøya.  Fjorden Kvænangen ligger øst for øen. Skjervøya  og Kågen er forbundet med Skattørsundet bru, og der er videre forbindelse til fastlandet fra Kågen via Maursundtunnelen; På Skjervøya ligger byen Skjervøy som er kommunecenter i Skjervøy kommune. 

Øer i Troms og Finnmark
Skjervøy
Victor Rafael

Victor Rafael Nørgaard (født 19. august 1993 i Aalborg, Danmark) er en dansk fodboldspiller, der spiller som kant/offensiv midtbanespiller i Danmarksserien Nørresundby FB.

Referencer

Eksterne henvisninger 
 Profil  på JammerbugtFC.dk

Fodboldspillere fra Danmark
Fodboldspillere fra AaB
Fodboldspillere fra Jammerbugt FC
Entropi (informationsteori)

I informationsteori er entropi (også informationsentropi eller Shannon-entropi) en måde at betegne og give værdi til evolution og vækst i viden. Især KI-applikationer gør brug af entropi til at læse informationer. De sammenligner simpelthen systemets dele og vælger det stykke data med mindst (~0) entropi.

Entropien  er givet ved en sum over alle mulige tilstande:

hvor  er sandsynligheden for tilstanden .

Entropien opnås være at tage gennemsnittet af informationsmængden for hvert udfald:

For et system med forskellige udfald  er entropien altså den gennemsnitlige informationsmængde, der opnås ved en måling. Jo højere entropien er, jo større usikkerhed er der omkring udfaldet.

Inden for fysikken kaldes den tilsvarende ligning for Gibbs' entropiformel.

Simpelt eksempel 
I det følgende gives eksempler på beregning af entropi.

Møntkast 

Når en ærlig mønt bruges til at slå plat eller krone, har den 50 % - dvs.  - sandsynlighed for at lande på krone og 50 % sandsynlighed for at lande på plat. Informationsmængden for hver udfald er derfor:

Den gennemsnitlige informationsmængde - entropien - for ét mønstkast er derfor også 1:

For to mønter fordobles informationsmængden ,og derfor bliver entropien 2. Der er nemlig 4 mulige udfald med to mønter, og hvert udfald har 25 % sandsynlighed, så:

Da antallet af mulige udfald fordobles med hver mønt, må antallet af mulige udfald for et arbitrært antal  mønter være . Sandsynligheden per udfald  er derfor:

Og derfor er entropien:

Entropien for  møntkast er altså simpelthen .

Så jo flere mønter, jo højere entropi, da hvert udfald bliver mere og mere usandsynligt, og informationen omvendt bliver større og større.

Bernoulli-proces 

En Bernoulli-proces er en måling, hvor der er to mulige udfald med sandsynlighederne  og 

hvor  er konstant. Dette er en generalisering af den ærlige mønt, hvor . Entropien er:

For  er entropien 1 som før, men for  - dvs. hvis udfald 1 er umuligt - bliver entropien:

Entropien ville også være 0 bit, hvis kun udfald 2 var muligt. Hvis kun ét udfald er muligt, er der ikke længere nogen usikkerhed, mens usikkerheden er størst, hvis begge udfald er lige sandsynlige (se figur).

Kildehenvisninger 
 

Informationsteori
Kretz

Kretz kan henvis til:

 Steder
 Kretz (by) - by i Rheinland-Pfalz

 Personer
 Lillian (Frausing) Gjerulf Kretz (* 1974), en dansk journalist, forfatter og vært på TV Avisen
 Steffen Kretz (* 1962), en dansk journalist

Danske efternavne
Lakridspibe

En lakridspibe er en type lakridsslik formet som en pibe, gerne med rødt krymmel på pibehovedet. De blev første gang solgt i 1920 af Heikki Huhtamäki-fabrikken i Kokkola i Finland under navnet "Pipes" og produceres siden 2013 af finske Raisio Group.

I august 2013 kom lakridspiben kortvarigt op i nyhedsbilledet, fordi et foreslået EU-direktiv om tobaksforebyggelse muligvis skulle forbyde salg af slik, snacks og legetøj, der ligner tobaksvarer. Imidlertid var lakridspiber sandsynligvis ikke omfattet af forslaget.

Emnet er imidlertid ikke nyt: Allerede i 2002 vedtog Rådet for Den Europæiske Union en henstilling om forebyggelse af rygning og om initiativer til forbedring af bekæmpelse af tobaksrygning. I forbindelse med denne henstilling foreslog en betænkning fra Parlamentet at forbyde chokoladecigaretter og legetøj, som ligner cigaretter.

Nu skal man være over 18 år for at købe lakridspiber i Oslos største lufthavn Gardermoen.

Kilder 

Lakrids
Kristian Lindberg

Kristian Lindberg (født 14. februar 1994) er en dansk fodboldspiller, der pt. er klubløs.

Han spillede senest for Lyngby Boldklub.

Klubkarriere

FC Nordsjælland 
Kristian Lindberg startede sin professionelle karriere i FC Nordsjælland, hvor han også havde spillet som ungdomsspiller siden sin 15 års fødselsdag, hvor han kom til FC Nordsjælland fra Hvidovre IF.

Han debuterede for klubben i efteråret 2012 i en pokalkamp mod FC Midtjylland, hvor han også scorede sin første mål.

Den 1. september 2014 bekræftede FC Nordsjælland, at de havde sendt Lindberg til Lyngby BK på en etårig lejeaftale.

Atletico Baleares 
I midten af august 2015 blev det offentliggjort, at Lindberg skiftede til Atletico Baleares, der huserede i den 3. bedste spanske række. Han skrev under på en toårig kontrakt.

Han fik dog ikke meget spilletid i Atletico Baleares, hvilket Lindberg begrundede i klubbens spillestil frem for sin egne kvaliteter, og samlet set havde han efter en enkelt sæson i klubben spillet ni ligakampe.

FC Roskilde 
Han skiftede i starten af september 2016 til FC Roskilde, hvor han skrev under på en etårig kontrakt. Det var dog i slutninge af oktober, at han fik sin spilletilladelse.

Lyngby Boldklub (2018-2019) 
Det blev den 3. juli 2018 offentliggjort, at Lindberg skiftede tilbage til Lyngby Boldklub, hvor han var på lejekontrakt fra 2014 til 2015. Han skrev under på en etårig kontrakt.

Han forlod klubben i sommeren 2019, da han ikke fik sin kontrakt forlænget.

Referencer

Eksterne henvisninger 
 
 Kristian Lindberg på superstats.dk
 Kristian Lindberg  på fcn.dk

Fodboldspillere fra Danmark
Fodboldspillere fra FC Nordsjælland
Fodboldspillere fra Lyngby Boldklub
Fodboldspillere fra FC Roskilde
Roger Pihl

Roger Pihl (født Roger Kristiansen 17. november 1954) er en norsk forfatter, reklamemand og litteraturkonsulent. Har bl.a. forfattet naturguiden Guide til Danmarks Bjerge og desuden været iværksætter, art director, tekstforfatter og daglig leder for et reklamebureau i Oslo 1987–2010. Sammen med Tor Åge Bringsværd og Eilert Sundt er han generalsekretær i Norsk Kartozoologisk Forening og tilhænger af kartozoologi. Initiativtager til foreningen Bestig Bjerge . Æresborger i Montgomery, Alabama. Alna Bydels miljøpris 2004. Æresmedlem i Ejer Bavnehøjs Venner i 2005. Grundlægger og tidligere ejer af 4 Fakta markedsanalyse (senere MMI, nu Synovate), grundlægger af softwareselskabet IT-Makeriet (nu Vitek). Fagredaktør for Store Norske Leksikon.

Bibliografi 
Skønlitteratur:
 2007 – Rolex
 2008 – Limo
 2009 – Ord for ord Antologi
 2010 – Bløtkakemannen og Robin Robin
 2010 – Tödler
 2012 – Skyldig til det motsatte er bevist
 2012 – Bokryggpoesi

Kartozoologi:
 2004 - Håndbok i kartozoologi
 2006 – Jakten på den skjulte elefant
 2007 – Det dyriske København – en guide til byens hjerte

Faglitteratur:
 1984 – Graffiti på norske vegger
 1998 – Forbudstiden i Norge bind 1-4
 1999 – Steder i England du ikke visste du måtte besøke
 1999 – Hipp Hipp Hurra - En historiebog fra Fjellhus, Teisen og Ulven
 1999 – Toppen af Danmark – historien om Ejer Bavnehøj – antologi udgivet af Ejer Bavnehøjs Venner og Skanderborg Egnsarkiv
 2004 – 499 kelnervitser
 2005 – Guide til Danmarks Bjerge, Introite forlag
 2005 – Hundrede år og det halve kongerige (bidrag). Festskrift ifm. markeringen af unionsopløsningen i 1905
 2006 – Sitater som heldigvis andre mennesker blir husket for
 2007 – Benkene i Edinburgh
 2008 – 1. Avsporing: Om livets vann og sånt
 2008 – Jentekraft (41 kvinnelige helter i alfabetisk rekkefølge) – sammen med Tor Åge Bringsværd og Eilert Sundt m.fl.)
 2008 – Tandslet Transformatormuseum
 2010 – Midt i vår verden – Østre Aker kirke 150 år
 2011 – Vandringsturer på Jylland - den første af tre turguider udgivet i Sverige.
 2012 – Vandringsturer på Fyn, Mön och Själland
 2013 – Vandringsturer på Bornholm
 2013 – Dänemark fürs Handgepäck med beretninger fra bl.a. H.C Andersen, Karen Blixen og Martin Andersen Nexø
 2013 – Mot min vilje - selvbiografien til Per Sandberg, nestleder i Fremskrittspartiet.
 2015 – Danmarks bjerge – fra det laveste til det højeste
 2018 – Bornholms bjerge – for naturelskere med og uden højdeskræk
 2020 – Kunsten at bestige Himmelbjerget -Danmarks hellige top, om Himmelbjerget og dets betydning for dansk demokrati

Referencer 

Romanforfattere fra Norge
Novelleforfattere fra Norge
Faglitterære forfattere fra Norge
Norsksprogede forfattere fra Norge
Kartozoologi

Kartozoologi er studiet af dyr, hvis omrids fremtræder paradigmatisk i gadebilledet på bykort, med særlig fokus på fysiske tegn på dyrs tilstedeværelse i det omgivende terræn.

Sagt mere simpelt, er kartozoologi studiet af et bykort med det formål at se, hvilke dyr man kan se i gadernes udformning. 

Kartozoologi er et eksempel på pareidolia.

Om kartozoologi 
Kartozoologien menes at være opstået på et fly mellem Oslo og Reykjavik i 1974, men blandt kartozoologer regnes Tor Åge Bringsværds artikel "Den store fisken i Reykjavík" (1975) som det første egentlige kartozoologiske værk. Artiklen refererer til en fiskeform som Bringsværd så i Reykjaviks bybillede fra flyet. Temaet omtales også i Bringsværds bog London (2003). 

Norsk Kartozoologisk Forening blev stiftet i 2003.

Kendte kartozoologer 
 Tor Åge Bringsværd – norsk forfatter
 Eilert Sundt – norsk filosof
 Roger Pihl – norsk reklamemand og forfatter

Disse tre er generalsekretærer i Norsk Kartozoologisk Forening.

Eksterne links 
 Norsk Kartozoologisk Forening

Hobby
Kartografi
Humor
Psykologi
Kassubisk vikke

Kassubisk vikke (Vicia cassubica) er en 30 - 60 cm lang krybende og klatrende urt, der i Danmark er sjælden i skove og krat.

Eksterne henvisninger 
 Kassubisk Vikke
 USDA

Planter i Danmark
Flerårige urter
Vikke
Slaget ved Messines

Slaget ved Messines
under 1. verdenskrig fandt sted ved Messines i Flandern Belgien 7. juni – 14. juni 1917. Forberedelsen til det store slag startede maj 1915.

De allierede begyndte ved hjælp af britiske/canadiske minearbejdere at grave sig dybt ind under de tyske stillinger. Da det var et farligt arbejde, fik de 6 dobbelt løn. Der blev fordelt 450 ton sprængstof (Ammonal) fordelt på 21 mineskakter. 3 mineskakter sprang ikke.
Nogle af skakterne indeholdt 43 ton sprængstof. 7. juni 03:10 1917 sprang de. Da de sprang, røg der jord over 100 meter op i luften.

Der er gårde i Flandern der ligger over mange tons sprængstof. En af minerne blev desarmeret af tyske tropper, en anden sprang under en storm med lyn 17. juni 1955, en anden mine er teoretisk farlig, men sprængstoffet tåler ikke fugt, og er måske ufarligt. Der opstod senere flere søer hvor eksplosionerne fandt sted.
Eksplosionerne var var så kraftige, at man kunne høre dem i London.

Selv i nyere tid er bønder dræbt, da de under markarbejde har aktiveret sprængstof fra 1. verdenskrig.

Det seneste er, at en ueksploderet tysk håndgranat fra 1. verdenskrig er ved et uheld, feb. 2019 sendt sammen med en stak kartofler fra Frankrig til en chipsfabrik i Hongkong.

Kilde 
Håndgranat fundet blandt kartofler.
   

Messines
Messines
Belgien under 1. verdenskrig
Kristian Østergård (præst)

Kristian Østergård (; født 5. februar 1855, død 9. oktober 1931) var en dansk-amerikansk luthersk præst, lærer og forfatter.

Referencer 

Dansk-amerikanere
Præster fra Danmark
Gheorghe Zamfir

Gheorghe Zamfir (; født 6. April 1941 i Găeşti i Rumænien) er en rumænsk panfløjtemusiker.

Zamfir er kendt for at spille på en udvidet udgave af den traditionelle rumænske panfløjte, kaldet for en nai, som består af en sammensætning på enten 20, 22, 25, 28 eller 30 fløjter, for at udvide tonernes spændvidde, og for at opnå så mange som otte deltoner – udover den grundlæggende tone – fra hver fløjte ved at ændre på deres embouchure.

Eksterne henvisninger 

 Officiel hjemmeside 
 
 

Musikere fra Rumænien
Film og tv-arbejdernes fagforening

Film og tv-arbejdernes fagforening (forkortet: FAF) er en dansk fagforbund for personer som arbejder med produktion af animation, computerspil, kort- og dokumentarfilm, multimedier, spillefilm og tv. Fagforeningen afholdt konstituerende generalforsamling den 1. maj 1970.

FAF's relation til FTF og FH 
FAF er et fagforbund som tilsluttede sig Funktionærernes og Tjenestemændenes Fællesråd (FTF). FAF hørte til FTF's arbejdsløshedskasse.

Men siden d. 1. januar 2019 har FAF været medlem af FH.

FAF har sit hovedkvarter i København.

Eksterne henvisninger 
 FAF's hjemmeside 

Fagforbund under FH
Etableret i 1970
Nordkoreas olympiske komite

Nordkoreas olympiske komite (eller Den demokratiske republikken Koreas olympiske komité, Chosŏn'gŭl: 조선민주주의인민공화국 올림픽 위원회) (IOC kode: PRK) er den nationale olympiske komite som repræsenterer Nordkorea.

Den blev etableret i 1953 og anerkendt af den Internationale Olympiske Komite i 1957. Præsident er Hak Son-pak, mens generalsekretær er Nam Chol-ri.

Eksterne Henvisninger 
 Nordkoreas Olympiske Komité (fra Ocasia)

Olympiske komite
Nationale olympiske komitéer
Etableret i 1953
Lotus Europa

Lotus Europa er en todørs coupé, der blev produceret af Lotus Cars fra 1966 til 1975. I 2006 påbegyndte Lotus produktionen af en helt ny bil, Lotus Europa S,  baseret et design fra Lotus Elise.

Lotus Europa benyttede et minimalistisk stålchassis udviklet af Lotus' grundlægger Colin Chapman. Samme chassis blev anvendt i Lotus Elan.

Ekserne links
 2008 Lotus Europa SE - Motor Trend 

Biler fra 1960'erne
Biler fra 1970'erne
Biler introduceret i 1966
Europa
Ægidius Lauridsen

Ægidius Lauridsen, også kaldet Giliss Lavertson, (født 15 september 1568, død 21 april 1628) var en dansk rektor i Ribe.

Ægidius var søn af Laurits Ægidius og Sofie Iversdatter Stub. Han blev gift med Marine Vedel (1582-1639), datter af historiker Anders Sørensen Vedel, i 1599. Han skrev et mindeskrift om svigerfaderen og et skrift om Kalmarkrigen.

Danskere i 1500-tallet
Danskere i 1600-tallet
Personer fra Ribe
Kutikula

Kutikula (fra latin cuticula, diminutiv form af cutis, hud) bruges om forskellige former for beskyttende ydre lag på organismer.

Planter 

Hos planter betegner kutikula et lag som ligger på overfladen af blade og andre plantedele som beskytter planten mod angreb udefra og nedsætter fordampning af vand. Laget består bl.a. af kutin som er en polymer, og voks. Kutikula er tykkest hos planter der er tilpasset tørre levesteder (xerofytter).

Hvirvelløse dyr 

Hos nogle hvirvelløse dyr, især leddyr og rundorme, betegner kutikula det yderste hudskelet. Det er inddelt i tre lag, hvor det yderste er tyndt og voksholdigt hos mange landlevende dyr, dette hjælper dem til ligesom hos planter, at nedsætte fordampningen.

De to inderste lag består af proteiner og polysakkaridet kitin.

Kutikulaens struktur afstiver kroppen, men hindrer ikke bevægelse, da der er membranøse ledhude mellem alle led i kroppen, som kun indeholder det inderste bløde lag og det yderste vokslag.

Referencer 

Plantemorfologi
Dyreanatomi
Elisabeth af Danmark (1573-1626)

Elisabeth af Danmark (født 25. august 1573, død 19. juli 1626) var en dansk prinsesse, der var hertuginde af Braunschweig-Wolfenbüttel fra 1590 til 1613. 

Hun var datter af Kong Frederik 2. af Danmark og Sophie af Mecklenburg og blev gift med Hertug Henrik Julius af Braunschweig-Wolfenbüttel i 1590. Hun var regent i Braunschweig-Wolfenbüttel fra 1616 til 1621.

Biografi

Tidlige liv 
Elisabeth blev født på Koldinghus den 25. august 1573 som den ældste datter af kong Frederik 2. af Danmark i hans ægteskab med Sophie af Mecklenburg. Den tidlige barndom tilbragte hun hos morens forældre, hertugparret Ulrik og Elisabeth i Mecklenburg. I 1579 vendte hun tilbage til Danmark.

Ægteskab 
Elisabeth blev først udset af Skotlands ambassadører som en passende gemalinde for den fremtidige Jakob 6. af Skotland. Frederik 2. foreslog i stedet hendes søster Anna som gemal for den skotske konge og arrangerede et ægteskab mellem Elisabeth og Hertug Henrik Julius af Braunschweig-Wolfenbüttel.

Elisabeth og Henrik Julius blev gift 19. april 1590 på Kronborg. Det fortælles, at hertugen ved sin ankomst til Sjælland efterlod sit følge en halv dagsrejse fra København og ankom til Kronborg udklædt som en udenlandsk juveler, der tilbød smykker. Da Elisabeth ønskede at købe et, svarede han, at prisen var hendes krop. Han blev derefter sat i fængsel og fandt sig deri med ro. Først da hans følge kom tilstede, kunne han bevise sin identitet og sagen blev opklaret.

Senere liv 
Hun vedblev som hertuginde at stå i livlig forbindelse med sin broder Christian 4., der i 1626 besøgte hende i Braunschweig. Hun blev enke i 1613. I 1616 afsatte hun sin søn Hertug Frederik Ulrik for at rette op på de dårlige tilstande, som sønnens 
styre havde medført i Braunschweig-Wolfenbüttel. Hun fungerede herefter selv som regent frem til 1622.

Hun grundlagde fattighuset Elisabeth Stift i 1617.

Hertuginde Elisabeth døde i Braunschweig 19. juli 1626.

Anetavle

Kilder 

 

Prinsesser fra Danmark
Prinsesser af Norge
Huset Oldenburg
Danskere i 1500-tallet
Danskere i 1600-tallet
Personer fra Kolding